Lawsonia inermis

Lawsonia inermis, исто така познaта како к'на, хина, дрвото хена, дрвото мињонета и египетскиот лугавец, е цветно растение и еден од единствените два вида од родот Lawsonia, а другиот е Lawsonia odorata. Се користи како традиционално лековито растение.  Видот е именуван по шкотскиот лекар Исак Лосон, добар пријател на Линеј.

 Опис 
К'на е високa грмушка или мало дрво, кое достигнува висина од 1,8 до 7,6 метри.  Има мазни гранки и е разгранета, со гранчиња кои завршуваат со трн. Листовите растат спротивно еден на друг на стеблото. Тие се мазни, субсесилни, елиптични и ланцетни (долги и пошироки во средината; просечни димензии се 1,5–5,0 cm x 0,5–2 cm, заострени (се стеснуваат во долг врв) и имаат вдлабната иневатура на грбната површина. Цветовите на к'на имаат четири чашкини ливчиња и 2 mm долга цевка на чашката, со 3 mm раширени лобули. Нејзините ливчиња се овални, со бели или црвени прашници кои се наоѓаат во парови на работ од цевката на чашката. Овариумот е четириклеточен, долг 5 mm и исправен. Плодовите на  к'на се мали, кафеави капсули, со дијаметар од 4–8 mm, со 32–49 семиња по плод и неправилно се отвораат во четири дела.

 Распространетост и живеалиште 
Растението  к'на потекнува од северна Африка, Азија и северна Австралија, во полусуви зони и тропски области.

 Одгледување 
Најмногу боја произведува кога се одгледува на температури помеѓу 35-45°Ц. На почетокот на врнежливите периоди, растението расте брзо, испуштајќи нови изданоци. После тоа растот се забавува. Листовите постепено пожолтуваат и паѓаат за време на долги суви или ладни интервали. Не успева каде минималните температури се под 11°Ц . Температури под 5°Ц   ќе го убие растението.

 Боја 
Неговите исушени лисја се извор на бојата  к'на што се користи за боење на кожа, коса и нокти на рацете, како и ткаенини вклучувајќи свила, волна и кожа.

Листовите имаат и антигабични и антисептички својства.

 Галерија со слики 

 Наводи 

Категорија:Растителни вапсила
Категорија:Врбици
Категорија:Таксони опишани од Карл Линеј
Категорија:Растенија опишани во 1753 година